Source: https://ficek.sk/vyhodenie-pocas-pn-31235
Timestamp: 2019-09-18 01:51:47+00:00

Document:
[2019] Vyhodenie počas PN | Právna Poradňa '
Vyhodenie počas PN
Odpovedané dňa: 29. 11. 2017
Otázka: Vyhodenie počas PN
Dobrý deň, prosím Vás potrebujem súrne poradiť. Bola som zamestnaná 2 mesiace a v prac.zmluve mám skúšobnú dobu 1 deň. Ostala som tehotná a kvôli komplikáciám ostanem na PN dlhšie, odovzdala som ju zamestnávateľke a ona ma vyhodila. Ako mám postupovať? Nemám nárok ani na materskú. Mala právo ma prepustiť? Mám odniesť papier o ukončení pracovného pomeru na úrad práce, aby som nemusela platiť zdravotnú? Keďže bez zamestnania nemám z čoho (ale bola som s úradu vyhodená pred tým ako som si našla vyššie spomínané zamestnanie) alebo mám zaniesť PN na sociálnu poisťovňu? Ďakujem.
Odpoveď: Vyhodenie počas PN
Vo Vašej otázke neuvádzate, akým spôsobom došlo ku skončeniu pracovného pomeru, či výpoveďou alebo okamžitým skončením pracovného pomeru, alebo dohodou.
Na margo skúšobnej doby, ak ste mali v pracovnej zmluve dohodnutú skúšobnú dobu na jeden deň, pričom pracujete už 2 mesiace, skončenie pracovného pomeru v skúšobnej dobe neprichádza v tomto prípade do úvahy.
Pokiaľ ide o skončenie pracovného pomeru výpoveďou alebo okamžitým skončením pracovného pomeru zo strany zamestnávateľa, Zákonník práce tieto upravuje veľmi striktne. Zamestnávateľ môže pracovný pomer výpoveďou alebo okamžitým skončením pracovného pomeru skončiť len z dôvodov, ktoré ustanovuje Zákonník práce, pričom dôvod musí jasne vymedziť.
Podľa § 63 ods. 1 Zákonníka práce:
Zamestnávateľ však musí rešpektovať tzv. zákaz výpovede:
Podľa § 68 Zákonníka práce:
Podľa § 40 ods. 6 Zákonníka práce Tehotná zamestnankyňa na účely tohto zákona je zamestnankyňa, ktorá svojho zamestnávateľa písomne informovala o svojom stave a predložila o tom lekárske potvrdenie.
Ak ste svojho zamestnávateľa písomne informovala o tom, že ste tehotná a zároveň o tom predložili potvrdenie, nemôže s Vami sknčiť pracovný pomer výpoveďou, ani okamžitým skončením pracovného pomeru.
Ak ste však o tejto skutočnosti zamestnávateľa neinformovala, potom by sa na Vás mohol vzťahovať zákaz výpovede z dôvodu PN. Zamestnávateľ však môže namietať, že nejde o PN pre úraz, ani chorobu, a preto s Vami môže skončiť pracovný pomer.
Ak teda zamestnávateľ podľa Vášho porušil Zákonník práce, môžete sa domáhať neplatnosti skončenia pracovného pomeru na súde. Predtým, však musíte zamestnávateľa upovedomiť o tom, že trváte na tom, aby Vás naďalej zamestnával. Podľa § 79 ods. 1 Zákonníka práce:
Odporúčal by som kontaktovať advokáta vo Vašom okolí osobne a prejsť si Vašu situáciu a rozhodnúť, ako postupovať.
Podotázka: Vyhodenie počas PN (Pracovné právo)
Dobrý deň, som tehotnou ženou, ktorá nastúpila do práce 13. 8 na dobu určitú s trvaním skúšobnej doby, do roku 13. 8. 2019. 10. 9 som skončila na PN kvôli rizikovému tehotenstvu a dnes mi bolo telefonicky oznámené, že ku dňu 31. 10. 2018 so mnou ukončujú pracovný pomer - paragraf 72. Bolo im písomne oznámené, že som tehotná. Chcem sa spýtať som v práve a môžem žiadať o neplatnosť výpovede?
pokiaľ ste písomne zamestnávateľovi oznámili, že ste tehotná a predložili o tom lekársku správu, potom ste sa stali tzv. chráneným zamestnancom. Podľa § 72 Zákonníka práce
Keďže zamestnávateľ s Vami skončil pracovný pomer telefonicky, mám za to, že sa vo Vašom prípade jedná o neplatné skončenie pracovného pomeru, pretože ste tehotná, oznámili ste mu to, a preto ak chcel s Vami platne skončiť pracovný pomer v skúšobnej dobe, musí tak urobiť písomne, výnimočne a z dôvodu, ktorý nesúvisí s Vaším tehotenstvom, pričom dôvod musí odôvodniť.
V tomto prípade máte právo domáhať sa určenia neplatnosti skončenia pracovného pomeru podľa § 79 Zákonníka práce. Najskôr je však potrebné zamestnávateľovi písomne oznámiť, že trváte na tom, aby Vás naďalej zamestnával. Ak Vás neprijme späť, môžete podať žalobu. Žalobu musíte podľa zákona stihnúť podať na súde do 2 mesiacov od kedy sa mal pomer skončiť.
Práca počas sviatku, máme nárok na príplatok?
Pôžička počas manželstva
Môže otec mamu po rozvode len tak vyhodiť z bytu?

References: § 63
 § 68
 § 40
 § 79
 § 72
 § 79